Bujang Lapok

Filem Bujang Lapok merupakan sebuah filem komedi Melayu yang diterbitkan di Singapura pada tahun 30 November 1957. Filem Bujang Lapok diterbitkan dalam bentuk filem hitam putih tanpa warna.

Pengarah 
Filem Bujang Lapok diarah oleh pengarah P. Ramlee pada 30 November 1957.Filem ini adalah filem pertama bercorak komedi yang diarahkan oleh Allahyarham P.Ramlee dan ternyata percubaannya berjaya menambat hati para penonton ketika itu

Sinopsis 
Ramli, Aziz dan Sudin tinggal di rumah sewa kepunyaan janda bernama Normah. Gelagat Ramli mula menarik perhatian pemilik rumah sewanya iaitu Normah. Hal ini disedari sendiri oleh rakan baik Ramli iaitu Sudin dan Aziz. Sudin dan Zaiton pula ingin berkahwin tetapi emak Zaiton tidak setuju ekoran Sudin dilihat tidak berupaya menanggung anaknya. Ayu, adik kepada Zaiton, sentiasa meminta upah sebanyak 20 sen untuk menutup rahsia hubungan cinta antara Sudin dan Zaiton. Aziz pula sering membantu Sapiah yang menderita di bawah jagaan bapa angkatnya, seorang kaki botol yang sering bertindak kejam memukul Sapiah. Selepas beberapa lama menyulam cinta, ketiga-tiga sahabat ini akhirnya berkahwin dengan gadis pilihan masing-masing. Sudin dengan Zaiton, Aziz dengan Sapiah dan Ramli dengan Normah. Filem Bujang Lapok ini merupakan permulaan kepada sekuel filem arahan P.Ramlee yang bertemakan " Bujang Lapok ". Filem ini sesuai dijadikan tontonan keluarga berikutan penonton akan disajikan dengan pelbagai gelagat dan sketsa yang berkait rapat dengan norma masyarakat pada ketika itu. Meskipun bergenre komedi, filem ini dilihat berjaya memaparkan sketsa-sketsa yang menggambarkan realiti kehidupan masyarakat pada ketika itu tanpa sebarang tokok tambah yang tidak rasional.

Pelakon 

 S. Shamsuddin sebagai Sudin
 Aziz Sattar sebagai Ajis
 P. Ramlee sebagai Ramlee
 Zaiton sebagai Zaiton 
 Dayang Sofia sebagai Sapiah
 Normadiah sebagai Cik Normah
 Siti Tanjung Perak sebagai Emak Zaiton
 Sa'amah sebagai Emak Sudin
 Rahayu Sudarmaji  sebagai Ayu 20 sen (Adik Zaiton)
 M. Babjan sebagai Bapa Angkat Sapiah
 Shariff Dol sebagai Pemiutang Bapa Angkat Sapiah
 Malek Sutan Muda sebagai Pengurus Sudin
 Kemat Hassan sebagai Rakan Sekerja Sudin
 M. Rafiee sebagai Pelanggan Restoran
 Norsiah Yem sebagai Pelanggan Restoran
 Prani Pramat sebagai Pelanggan Restoran (matair pertama Ramlee)
 Rokiah sebagai Pelanggan Restoran
 Habibah Haron sebagai Adik Rokiah
 Nyong Ismail sebagai Pak Nyong (Jiran) 
 Minah Yem sebagai Jiran
 Raden Sudiro sebagai Tok Imam (kameo di babak terakhir)
 Mahmud Hitam (pelakon tambahan)

Lagu 
 Resam Dunia nyanyian Tan Sri P. Ramlee dan Normadiah 
 Nak Dara Rindu nyanyian Tan Sri P. Ramlee
 Manusia nyanyian Jasni dan Nen Junainah
 Kampung Nelayan nyanyian Nona Asiah
 Seloka Ahmad Nisfu nyanyian J.Sham

Lihat juga 
 Ali Baba Bujang Lapok
 Pendekar Bujang Lapok
 Seniman Bujang Lapok

Pautan luar 
 

Bujang Lapok
Bujang Lapuk
Filem bahasa Melayu
Filem yang berlatarkan Singapura